Novokubanskas

Novokubanskas (rus. Новокубанск) – miestas Rusijoje, Krasnodaro krašte, Kubanės kairiajame krante, 10 km į šiaurę nuo Armaviro. Rajono centras. Yra Kubanskajos geležinkelio stotis prie Rostovo–Baku linijos. Cukraus pramonė. Žemės ūkio regiono centras (auginami javai, cukriniai runkeliai, saulėgrąžos, laikomi gyvuliai). 2020 m. 93,6 % miesto gyventojų buvo rusai, 3,9 % – armėnai, 0,3 % – ukrainiečiai. Istorija 1867 m. įkurta Kubanskojės gyvenvietė, 1922 m. pervadinta į Novokubanskoję. 1933 m. sudaryta Chutoroko miesto tipo gyvenvietė. 1961 m. Novokubanskojės kaimas, Chuturokas, Majak Revoliuciji gyvenvietė ir Proletarskio viensėdis sujungti į Novokubanskojės miesto tipo gyvenvietę, kuri 1966 m. tapo miestu. 2002 m. Novokubanską nuniokojo Kubanės potvynis. Šaltiniai